stanford-oval/wikipedia huggingface dataset:
מטאנס שחאדה
הערות שוליים

1 2  יואב איתיאל‏, מס' 1 בבל"ד: "ההמנון הפלסטיני? מי שזה צורם לו שייקח כדורים", באתר וואלה, 4 בפברואר 2019
1 2  Mandy Turner, Omar Shweiki, Decolonizing Palestinian Political Economy: De-development and Beyond (עמ' 21), בהוצאת שפרינגר, ‏2014 (באנגלית)
↑    ישי פרידמן, ‏מדוע הצטלם יו"ר רשימת בל"ד המיועד עם מחבל משוחרר?, בעיתון מקור ראשון, 13 בינואר 2019
↑  ערן זינגר, מטאנס שחאדה יוביל את רשימת בל"ד לכנסת, באתר כאן – תאגיד השידור הישראלי, 2 בפברואר 2019
↑  דני זקן, ‏הולכים לדרך מתונה יותר? מטאנס שחאדה נבחר ליו"ר בל"ד, באתר גלובס, 2 בפברואר 2019
↑  דני זקן, ‏יו"ר בל"ד החדש מוכן לנהל דיאלוג גם עם הימין הישראלי, באתר גלובס, 7 באפריל 2019
↑  ערן זינגר ויערה שפירא, מהפך בבל"ד: ח"כ סאמי אבו שחאדה יעמוד בראש הרשימה, באתר כאן – תאגיד השידור הישראלי, 23 בינואר 2021
↑   אדמון שחאדה, בנם, ברשת החברתית פייסבוק
↑  מנאל שחאדה, באתר פסיכולוגיה עברית
↑  חסן שעלאן, ההמנון הפלסטיני וברכות לבשארה וגטאס: יו"ר חדש לבל"ד, באתר ynet, 2 בפברואר 2019
מטאמטה

| מטאמטה |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים מצדדי-צוואר
משפחה:: נטויי-צוואר
סוג:: Chelus
מין:: מטאמטה
שם מדעי
 Chelus fimbriatus ‏שניידר, 1783
תחום תפוצה


מָטָאמָטָה (שם מדעי: Chelus fimbriata) הוא מין צב בסוג Chelus, המאופיין במראיהו הייחודי. הוא מצוי בטבע בנהרות אמריקה הדרומית באזור נהר האמזונאס.
טקסונומיה

המטאמטה תואר לראשונה על ידי חוקר הטבע הצרפתי פייר בארר ב-1741, שחשב אותו לצב יבשתי, ורק בשנת 1783 סיווג אותו חוקר הטבע הגרמני יוהאן גוטלוב שניידר כ-Testudo fimbriata. שמו שונה ב-14 פעמים בשתי מאות שנים, ולבסוף ניתן לו השם Chelus fimbriata ב-1992.
עד 2020 היה מקובל להניח כי מדובר במין היחיד החי בסוג Chelos, וכי אוכלוסייתו משתפת לאמזונס ולנהר האורינוקו, אך תצפיות על הבדלים מורפולוגיים בין דגימות של מטאמטה בכל אחד מהנהרות מצאו הבדלים בולטים באוכלוסיות של אגן האמזונס ונהר האורינוקו, אשר נפרדו ככל הנראה לפני כ-13 מיליון שנים. המין החדש זכה לשם Chelus orinocensis, כאשר אוכלוסיית האמזונס שמרה על השם המקורי, Chelus fimbriatus.
מאפיינים

זהו מין של צב גדול שאורכו יכול להגיע ל-45 סנטימטרים ומשקלו ל-15 קילוגרם. צבע הראש, הצוואר והגפיים הוא חום-אפרפר והוא בעל מבנה ראש בעל שני זיזים משולשים משני קצוות הראש בחלק העליון. בעל פה מתרחב גדול במקום מקור כמו רוב הצבים וחדק פחוס דמוי צינור באזור האף, דרכו הוא נושם. הראש מכוסה בגבשושיות ועליהן צומחים זיזים דמויי צמחים: על הסנטר ישנם שלושה כאלה ועל הלסת עליונה עוד ארבעה. הצוואר ארוך ובעל שניים-שלושה תלמים וכמה "קוצים" מזדקרים עד לבסיס השריון החום או השחור. מעל השריון שלוש שורות תלולות יותר משאר השריון, ככל הנראה כדי לעזור לצב להסתוות. כפות הרגליים קטנות ביותר עם מעט טפרים וגם הזנב קצר אבל עבה, בייחוד אצל הזכרים.
צב זה חי בטבע בנהרות עם זרימה איטית, בריכות רדודות וביצות בבוליביה, מזרח פרו, אקוודור, מזרח קולומביה, ונצואלה, גינאה, גינאה הצרפתית, סורינאם וצפון-מרכז ברזיל. הוא מצוי רוב זמנו במים ועולה לנשום על ידי החדק דמוי הצינור שלו. בהיותו טורף אורב, על גופו ושריונו צומחים אצות וצמחים ירוקים שעוזרים בהסוואה, וכך הוא משתלב בצורה מוצלחת בצמחייה המימית או בערימות עלים מתים או בוץ. הוא ממתין בלי נוע כשטרפו, חסרי חוליות או דגים, מתקרבים אליו. כשדג או יצור דומה מגיע למרחק מספיק, הצב פוער את פיו, יוצר ואקום גבוה ושואב אותו פנימה. בשל צורתו של הפה המטאמטה כלל לא מסוגל לנשוך אלא רק לפתוח ולסגור את הפה.
הצבים מתרבים במשך השנה כשהזכרים מרחיבים את רגליהם על מנת להרשים את הנקבה. הם מקננים בחפירות בדרך כלל בחודשים אוקטובר עד דצמבר ומטילים 12–28 ביצים קטנות וכדוריות שנמצאות יחדיו. הצאצאים הרכים הם טרף קל להרבה טורפים כמו עיטים, חתולים, אנפות, נחשים ותנינים.
הצבים מתרבים במשך השנה כשהזכרים מרחיבים את רגליהם להרשמת הנקבה ומקננים בחפירות בדרך כלל בחודשים אוקטובר עד דצמבר ומטילים 12–28 ביצים קטנות וכדוריות שנמצאות יחדיו. הצאצאים הרכים הם טרף קל להרבה טורפים כמו עיטים, חתולים, אנפות, נחשים ותנינים.
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
↑  בן קורן, מין חדש של צב מאטה-מאטה התגלה, באתר בלוג בעלי חיים מדע וטבע: www.snakes.co.il
↑  New species of turtle discovered, https://phys.org, ‏24/4/2020
ראש המטאמטה
| --- | --- |
בקרת זהויות :  NLI: 987012575047905171  LCCN: sh2017004691
מיתוג ערכי

מיתוג ערכי הוא תהליך בו מוסיפים למוצר כלשהו ערך מוסף, באמצעות חיבור של ערכי המותג לערכיו של קהל המטרה.
סוציולוגים העוסקים בחקר הרגלי הצריכה, זיהו כי בשנות האלפיים נולד צרכן מסוג חדש, בורגני-בוהמיין ("בובו"), המוגדר כמעמד הבינוני חדש, אשר המאפיין הבולט שלו הוא ידע שחבר לכסף.
צרכנים אלו מגיעים ממעמד כלכלי גבוה, בעל יכולת השפעה מבחינה תרבותית וחברתית. צרכן זה מבצע את החלטות הרכישה שלו על בסיס מימוש עצמי ולא על בסיס סטטוס חברתי או כלכלי.
הרעיון המנחה את הצרכן המבצע החלטות קניה על בסיס ערכי הוא כי יכולתו הכלכלית אינה הופכת אדם למאושר, אלא מאפשרת לו השגה של מימוש עצמי. המימוש העצמי הוא הביטוי האמיתי של תחושת האושר.
העיקרון הצרכני העומד בפני אותם לקוחות הפועלים משיקולים ערכיים הוא כי רכישת מוצר המיטיב עם הקונה  כשם שהוא מיטיב עם העולם, היא לגיטימית.
תהליך המיתוג הערכי

הגדרת קהל המטרה של המותג
זיהוי נקודות החוזק של המותג והערכים אותו הוא מיצג
התאמת ערכי המותג לערכי קהל המטרה
יצירת שפה גרפית ומיתוג המחבר בין ערכי המותג וערכי קהל המטרה
מאיצי חלקיקים בתרבות הפופולרית

מאיץ חלקיקים הוא מכשיר מדידה המאיץ חלקיקים תת-אטומיים, כגון פרוטונים ואלקטרונים, על מנת ליצור, למדוד ולחקור את ההתנגשויות בין החלקיקים. מאיץ החלקיקים משמש ככלי מפתח בחקר פיזיקת החלקיקים, ומרבית המחקרים משתמשים בו.
בשל יכולותיו וחשיבותו של מאיץ החלקיקים, הוא מופיע רבות בתרבות הפופולרית, כגון בספרות ובקולנוע מודרניים.
מאיצי חלקיקים בספרים > ספרי מדע פופולרי > הרצאות פיינמן על פיזיקה

הרצאות פיינמן על פיזיקה הן קובץ של הרצאותיו של ריצ'רד פיינמן בקורס מבוא לפיזיקה במכון הטכנולוגי של קליפורניה (MIT). הקובץ מנגיש הרצאות במתמטיקה, מכניקה ניוטונית, חשמל ומגנטיות, מכניקת הקוונטים ועל הקשר בין פיזיקה למדעים אחרים כמו ביולוגיה, כימיה והנדסה. קובץ ההרצאות הוצא לאור בשלושה כרכים בשנת 1964 על ידי ריצ'רד פיינמן, רוברט ב. לייטון ומתיו סנדס. בהמשך נוספו עוד שני כרכים, "שישה קטעים קלים: יסודות הפיזיקה מוסברים בידי גדולי המורים" ו - "שישה קטעים לא כל כך קלים: היחסות של איינשטיין, סימטריה ומרחב הזמן".
מאיצי חלקיקים בספרים > ספרי מדע פופולרי > אתה בטח מתלוצץ מיסטר פיינמן!

הספר "אתה בטח מתלוצץ מיסטר פיינמן!" מעלה על הכתב הקלטות של שיחות בין הפיזיקאי זוכה פרס נובל ריצ'רד פיינמן ובין חברו הטוב ושותפו לתיפוף רלף לייטון. הוא ראה אור בשנת 1985. הספר מספר על תולדות חייו של ריצ'רד פיינמן. הוא כולל נושאים קלים ומשעשעים כמו עניינו של פיינמן בפיצוח כספות, אהבתו לתחומי עניין שונים כמו ביולוגיה, פילוסופיה, לימודי שפות שונות והתנסותיו במוזיקת סמבה. הספר כולל גם נושאים יותר כבדים כמו עבודתו בפרויקט מנהטן (פרויקט הנשק הגרעיני של ארצות הברית), מותה של אשתו הראשונה משחפת וביקורתו על מערכת החינוך בברזיל. הספר הצליח יותר מהמצופה ובעקבותיו יצא ספר המשך ב - 1988. פיינמן גם ספג ביקורת בעקבות הספר על יחסו כלפי נשים.
מאיצי חלקיקים בספרים > ספרי מדע פופולרי > החלקיק האלוהי: אם היקום הוא התשובה, מהי השאלה?

"החלקיק האלוהי: אם היקום הוא התשובה, מהי השאלה?" נכתב על ידי הפיזיקאי זוכה פרס נובל לאון מ. לדרמן ועל ידי הסופר האמריקאי דיק טרזי ויצא לאור בשנת 1993. הספר מספר את תולדות פיזיקת החלקיקים, מהפילוסוף דמוקריטוס ביוון העתיקה ועד 1993. לספר קוראים החלקיק האלוהי גם כי הוא מדבר על חלקיק שיוצר את החומר ביקום וגם כי לא הסכימו לסופרים לקרוא לו "החלקיק הארור" ("The Goddamn "Particle) משום ששם זה מכיל מילה גסה. הספר הצליח מאוד ובעקבות גילוי חלקיק ההיגס (החלקיק האלוהי) לדרמן השתתף בהוצאת ספר "המשך" בשנת 2013 ושמו "מעבר לחלקיק האלוהי".
מאיצי חלקיקים בספרים > ספרי מדע פופולרי > היקום על פי הפיזיקה המודרנית

היקום על פי הפיזיקה המודרנית הוא ספר מדע פופולרי שנכתב בידי יורם קירש. הספר יצא לאור בשנת 2006 בהוצאת עם עובד בעברית. הספר מגולל את תולדות הפיזיקה מתחילתה ועד יציאתו לאור. הוא כולל גם כן פיזיקת חלקיקים ומאיצי חלקיקים.
מאיצי חלקיקים בספרים > ספרי מדע בדיוני > טיימסקייפ

טיימסקייפ (T) הוא ספר מדע בדיוני שנכתב על ידי גרגורי בנפורד ופורסם בשנת 1980. הספר זכה במספר פרסים כולל פרס נבולה בשנת 1981, פרס המדע הבדיוני הבריטי בשנת 1980, פרס לזכרו של ג'ון ו. קמבל על רומן המדע הבדיוני הטוב ביותר בשנת 1981 ובפרס הדיטמר בשנת 1981. הרומן הצליח מאוד גם בקרב קהילת המדע הבדיוני וגם מחוצה לה. הוא שילב מאיץ חלקיקים בתור כלי למסע בזמן שבעזרתו מנעו אסונות אקולוגיים בסיפור.
מאיצי חלקיקים בספרים > ספרי מדע בדיוני > קוסמ

קוסמ (C) הוא ספר מדע בדיוני שנכתב בידי גרגורי בנפורד ופורסם בשנת 1998. בסיפור נוצר במאיץ חלקיקים קווארק גלואון פלאזמה שהופך ליקום משל עצמו, נפרד משלנו, ועובר במהלך הסיפור תהליך מהמפץ הגדול שלו ועד סופו של היקום.
מאיצי חלקיקים בספרים > ספרי מדע בדיוני > הבזק לעתיד

הבזק לעתיד (במקור: Flashforward) הוא ספר מסוגת המדע הבדיוני שראה אור בשנת 1999 ונכתב בידי רוברט ג׳ סוייר. מאורעות הספר מתרחשים ב־CERN – מרכז חקר פיזיקת החלקיקים המתקדם בעולם, ב־LHC (מאיץ החלקיקים הגדול בעולם). שם, מתבצע ניסוי שמטרתו לגלות את חלקיק ההיגס. לניסוי יש תופעת לוואי מפתיעה – ברחבי העולם, כל בן אדם חווה חוסר הכרה למשך שתי דקות ובמקום המציאות, במשך שתי הדקות האלה, כולם חווים את האירועים שעתידם לקרות עשרים ואחד וחצי שנים אחר מכן, וכתוצאה מהאירוע יש תאונות דרכים רבות. CERN פרסמו ראיונות שלהם עם סוייר ומדענים אחרים לגבי הספר וסדרת הטלוויזיה שנעשתה בעקבותיו.
מאיצי חלקיקים בספרים > ספרי מדע בדיוני > מלאכים ושדים

מלאכים ושדים הוא ספר מתח ומסתורין שנכתב בידי דן בראון ויצא לאור בשנת 2000. הספר מערב אנטי חומר שנוצר במאיץ החלקיקים הגדול בעולם (LHC) בסרן (CERN). בספר האנטי חומר משמש להכנת פצצה בשביל לפוצץ את הוטיקן. סרן שמו באתר שלהם דף תשובות ושאלות על הספר. הספר הצליח מאוד ונמכר ברחבי העולם.
מאיצי חלקיקים בספרים > ספרי מדע בדיוני > חור שחור

חור שחור הוא רומן שיצא לאור בשנת 2007 ונכתב בידי אנג'לו פרסיטו. הרומן מספר על קבוצת מדענים שמנסים לעצור את פעילות ה-LHC אך נכשלים וכתוצאה מכך נוצר חור שחור מזערי. החור השחור גדל ולבסוף הורס ו"בולע" את כל כדור הארץ.
מאיצי חלקיקים בספרים > ספרי מדע בדיוני > בכור

בכור הוא ספר שנכתב על ידי ארתור צ'ארלס קלארק וסטפן באקסטר. זה הספר השלישי בטרילוגיית אודיסיאת הזמן והוא ראה אור ב-2007. הנובל מתרחש בשנת 2069. הוא מדבר על הישויות האינטליגנטיות הראשונות (או הבכורות) ביקום שהגיעו למסקנה שצריך להגביל את מספר הציוויליזציות ביקום כדי לשרוד יותר זמן ולכן מתכוונים להשמיד את האנושות. יש בספר מתקן שנקרא האלפטרון והוא מתואר כמאיץ החלקיקים העוצמתי ביותר שבנתה האנושות והוא מקיף את כל קו המשווה של הירח. על פי הספר ניתן ליצור באלפטרון חומר שצפיפותו קטנה מצפיפות פלאנק תוך שימוש באפקטים קוונטים-מכניים שמתעלים על מרחב הזמן.
מאיצי חלקיקים בספרים > מאיצי חלקיקים בסרטים > איירון מן 2

הסרט איירון מן 2 יצא בשנת 2010 כסרט המשך לסרט איירון מן שיצא בשנת 2008 והופק על ידי חברת מארוול. הסרט הוא עיבוד לדמות הקומיקס המפורסמת איירון מן. בסרט טוני סטארק (איירון מן) צריך חומר חדש כדי לייצב את חליפת האיירון מן שלו. הוא בונה מאיץ חלקיקים בביתו על מנת ליצור יסוד חדש שנקרא ויברניום בסרט ובעזרתו הוא מייצב את החליפה שלו. זה משמעותי בסרט משום שהחומר הישן בו הוא השתמש פגע בו פיזית ולכן כדי לחזור להיות בריא הוא היה חייב להשתמש במאיץ חלקיקים.
מאיצי חלקיקים בספרים > מאיצי חלקיקים בסרטים > שליחות קטלנית: עלייתן של המכונות

הסרט שליחות קטלנית 3: עלייתן של המכונות הוא הסרט השלישי בסדרת שליחות קטלנית והוא יצא בשנת 2003. הסרט בוים על ידי ג'ונתן מוסטאו. בסרט יש מאיץ חלקיקים שבעזרת השדה המגנטי החזק שהוא יוצר הגיבורים מצליחים ללכוד את הרובוט T-X Terminatrix. ככה הם מצליחים להשיג עוד זמן בשביל להימלט.
מאיצי חלקיקים בספרים > מאיצי חלקיקים בסרטים > מלאכים ושדים

הסרט מלאכים ושדים שיצא בשנת 2009 הוא עיבוד לספר בעל אותו השם משנת 2000. מאיץ חלקיקים משולב בעלילת הסרט באותה הצורה שבו הוא משולב בעלילת הספר. משתמשים בספר באנטי חומר שיוצר במאיץ חלקיקים בסרן בשביל לפוצץ את הוותיקן. הסרט נתן הרבה פרסום לסרן וקצת יותר חשף את מכון המחקר לעולם הרחב.
מאיצי חלקיקים בספרים > מאיצי חלקיקים בסרטים > ספיידרמן: מימד העכביש

ספיידרמן: מימד העכביש הוא סרט אנימציה משנת 2018. הסרט נכתב על ידי פיל לורד ורודני רותמן, הוא בוים על ידי בוב פרסיצ'טי ופיטר רמזי. בסרט הנבל הראשי קינגפין משתמש במאיץ חלקיקים כדי לפתוח שער לממדים אחרים. משפחתו במימד הזה מתה לפני הרבה שנים והוא רוצה להביא את המשפחה שלו ממימד אחר בו היא עדיין חיה. בתחילת הסרט הוא משתמש במאיץ וכך מגיעים למימד בו מתרחש רוב הסרט הרבה "ספיידרמנים" מממדים אחרים. המאיץ משמעותי גם בהמשך הסרט.
מאיצי חלקיקים בספרים > מאיצי חלקיקים בסדרות טלוויזיה > המפץ הגדול

המפץ הגדול היא סדרת טלוויזיה אמריקאית. הסדרה היא בת 12 עונות, 279 פרקים ושודרה משנת 2008 עד שנת 2019. בפרק 15 של עונה 3 (מאיץ ההדרונים הגדול) לאונרד מתכנן לטוס לשווייץ לבקר במאיץ ההדרונים הגדול ולקחת איתו את פני לכבוד יום האהבה. שלדון רוצה שהוא ייקח אותו במקום. הפרק יצא בשמונה בפברואר 2008. הפרק בוים על ידי מארק סנדרובסקי.
מאיצי חלקיקים בספרים > מאיצי חלקיקים בסדרות טלוויזיה > הפלאש

הפלאש זו סדרת טלוויזיה משנת 2014. מדען בשם האריסון וולס יוצר מאיץ חלקיקים בשנת 2020, שנכשל ומתפוצץ ויוצר מטה-בני אדם (בני אדם עם כוחות על). במהלך הסדרה נבנה עוד מאיץ חלקיקים למטרות מסע בזמן, אך גם הוא כושל.
פלאש פורוורד
פלאשפורוורד זו סדרת מדע בדיוני אמריקאית אשר הופקה עבור הרשת ABC. סדרה זו מבוססת על הספר פלאשפורוורד משנת 1999, שנכתב על ידי רוברט ג'יי סויר.
מאיצי חלקיקים בספרים > מאיצי חלקיקים בסדרות טלוויזיה > טרה נובה

בסדרה טרה נובה ישנו קרע במרחב-זמן שמאפשר מסע בזמן, תופעה זו היא על-טבעית ושני מדענים אשר עובדים בפרמילאב מגלים אותה. בהופ פלזה, הבניין אשר בו יש את פורטל הזמן, יש שני מבנים חצי עגולים אשר ככל הנראה הם מאיץ החלקיקים עצמו.
מאיצי חלקיקים בספרים > מאיצי חלקיקים בסדרות טלוויזיה > שער שטיינז

שער שטיינז (Steins;Gate או ביפנית: シュタインズ・ゲート, בתעתיק: Shutainzu Gēto) היא סדרת אנימה משנת 2011 שמבוססת על משחק וידאו משנת 2009 בעל שם זהה. הסדרה נוצרה על ידי הסטודיו White Fox. בסדרה קבוצת אנשים משתמשים במיקרוגל שלהם כדי לשלוח הודעות טקסט אחורה בזמן. מכון המחקר סרן (SERN - Société Européenne de Recherche Nucléaire) הוא האנטגוניסט הראשי בסדרה. המכון קיבל השראה ממכון המחקר האמיתי CERN, בסדרה הוא מרושע וחוקר מסע בזמן באמצעות מאיץ חלקיקים.
מאיצי חלקיקים בספרים > מאיצי חלקיקים בסדרות טלוויזיה > תעלומת ספרטיקל

תעלומת ספרטיקל היא סדרת דרמה ומדע בדיוני אשר הופקה עבור הרשת CBBC. בסדרה, מאיץ חלקיקים הוא הסיבה להיעלמות כל האנשים המבוגרים באירופה.
הערות שוליים

↑  Matthew Sands, Capturing the Wisdom of Feynman, Physics Today 58, 2005-04-01, עמ' 49–55 doi: 10.1063/1.1955479
↑  BBC Radio 4 - In Our Time, Higgs Boson, BBC (באנגלית)
↑  1981 Award Winners & Nominees, Worlds Without End (באנגלית)
1 2  CERN European Organization for Nuclear Research, flashforward.web.cern.ch
↑  Welcome | Angels & Demons - The science behind the story, angelsanddemons.web.cern.ch
↑  Arthur C. Clarke, Firstborn, עמ' 145
1 2 3  Most Popular Particle Accelerator Movies and TV Shows, IMDb
↑  The Large Hadron Collision, The Big Bang Theory Wiki (באנגלית)
מגדל בלקפול

| --- | --- |

 מידע כללי
 סוג:  מגדל תצפית, אטרקציה תיירותית, recreation structure, אולם מוזיקה 
 מיקום:  בלקפול 
 מדינה:  הממלכה המאוחדת 
 הקמה ובנייה
 תקופת הבנייה:  ?–1894
 תאריך פתיחה רשמי:  14 במאי 1894 
 אדריכל:  מקסוול וטיוק 
 מידות
 גובה:  158.1 מ' 
 קואורדינטות:  53°48′57″N 3°03′19″W﻿ / ﻿53.815833333333°N 3.0552777777778°W﻿ / 53.815833333333; -3.0552777777778
 he
 
מגדל בלקפול (באנגלית: Blackpool Tower) הוא מגדל ברזל בעיר בלקפול באנגליה, המתנשא לגובה של 158 מטרים. המגדל נבנה בהשראת מגדל אייפל בפריז, ונפתח לציבור ב-14 במאי 1894. בעת שנחנך היה למגדל הגבוה ביותר בכל האימפריה הבריטית והמושבות שלה.
היסטוריה

בניית המגדל החלה בשנת 1890, על ידי "חברת מגדל בלקפול" (Blackpool Tower Company) שהוקמה על ידי התאגיד הלונדוני Standard Contract & Debenture Corporation. החברה רכשה את השטח עליו בנוי המגדל במרכז הטיילת של העיר, כדי לבנות במקום העתק של מגדל אייפל שנחנך בפריז בשנה הקודמת.
תפקיד מנכ"ל חברת המגדל הוצע לג'ון ביקרסטאף, ראש עיריית בלקפול, והתאגיד החל למכור את מניות החברה ביולי 1891, תוך שהחברה שמרה לעצמה 30,000 מניות בשווי של פאונד אחד, וכן הציעה במקביל לציבור מניות בשווי 150,000 פאונד. אף על פי כן, בתחילה הצליחה החברה למכור רק כשני שלישים מהמניות שיועדו לציבור, מה שאילץ אותה לבקש תרומה גבוהה יותר מבעלי המניות הקיימים לצורך מימון הפרויקט, אך מצבו הכלכלי הגרוע של התאגיד שתחתיו הייתה החברה המשיך להחריף ומחירי המניות נחתכו בכמעט ממחצית שוויין, דבר שהוביל לכך שאף התאגיד עצמו לא היה מסוגל לממן את חלקו בבנייה. לבסוף, כדי למנוע את קריסתו האפשרית של המיזם, החליט ראש העיר ביקרסטאף לרכוש בעצמו את כל המניות שלא נמכרו ונותרו זמינות (מניות בשווי של כ-20,000 פאונד, כאשר במקור החזיק בבעלותו מניות בשווי של 500 פאונד בלבד) ובנוסף לכך כיסה גם את כל התחייבויות המניות של התאגיד.
המגדל עוצב על ידי ג'יימס מקסוול וצ'ארלס טוק, שני ארכיטקטים בני מחוז לנקשייר, שמתו בטרם נפתח המגדל לציבור. ביום 29 בספטמבר 1891 הניחו השניים את אבן הפינה באופן רשמי. לצורך בניית המגדל והבסיס שלו, נעשה שימוש בכ-5 מיליון לבני אקרינגטון, 3,534 טונות של פלדה ו-358 טונות של ברזל יצוק. עם חניכת המגדל במאי 1894, התברר כי ההשקעה המאסיבית בבנייתו (שהסתכמה בקרוב ל-290,000 פאונד) השתלמה, כאשר בשנת 1896 הרוויחה החברה בסביבות ה-30,000 פאונד.
ב-22 ביוני 1897 פרצה שרפה בקומת התצפית של המגדל, שעל פי הדיווחים נצפתה ממרחק של 50 מיילים (כ-80 קילומטרים) מהעיר. רציף התצפית נהרס לגמרי ועלויות הזנק שנגרם למגדל הוערכו בכ-30,000 פאונד. במהלך שלושים השנים הראשונות מהקמתו, המגדל לא נצבע מחדש והחליד, דבר שהוביל לדרישה ציבורית להורסו. לבסוף, הוחלט לבנות אותו מחדש במקום זאת, וכל עבודות הפלדה במבנה הוחלפו וחודשו בין השנים 1920 ל-1924.
מבנה

המגדל הוא העתק מוקטן בגובה 170 מטר לעומת 324 מטר, של מגדל אייפל ומכונה לעיתים "מגדל אייפל לעניים".
בבסיס המגדל פועל קרקס המכונה "קרקס המגדל" (The Tower Circus). הקרקס נפתח לראשונה עם פתיחתו של המגדל לציבור, ב-14 במאי 1894 ופעיל ברציפות עד היום. הארנה של הקרקס, שמתפרשת על רוחב של 110X110 רגל ומכילה מקומות ישיבה ל-1,300 איש, נחשבת לזירת הקרקס הקבועה הישנה בעולם. עד שנת 1990 מופעי הקרקס כללו הופעות של בעלי חיים ביניהם פילים, אריות, טיגריסים ודובי קוטב.
סמל

המגדל מהווה סמל של העיר. כדי לפרסם את התיירות לעיר, עוצב באמצע שנות ה-60 אוטובוס שקדמתו היה בצורת מגדל בלקפול, שנסע ברחבי אירופה כדי לעודד תיירות לבלקפול.
הערות שוליים

↑  עיר האורות האנגלית, מעריב, 22 באוגוסט 1979
↑  יומו של וילסון, דבר, 29 בספטמבר 1965
↑  מגדל נודד ברחבי אירופה, הצופה, 9 במרץ 1965
| --- | --- |
בקרת זהויות :  BnF: cb16569938f (data)  MusicBrainz: 6571cfd2-98f5-4597-b028-068b2c9dbf03  VIAF: 100144647642171262826   WorldCat (עם VIAF): 100144647642171262826
מיתוג ריח

מיתוג ריח (ידוע גם כמיתוג ריחני) הוא השימוש בריח על מנת לחזק את זהות ואהדת המותג. מיתוג ריח הופך במהירות לכלי להעברת תחושות וזיכרונות נעימים לצרכנים, תוך חיזוק משמעותי של זיכרון המותג. יכולות אלו מושגות בעיקר בגלל תכונת "זיכרון הריח" החזקה של בני האדם, ובגלל היות הריח חוש אינסטינקטיבי המפעיל רגשות חזקים.
לוגו ריח

לוגו הריח הוא אחד הכלים המשמשים למיתוג ריח. לוגו ריח (הידוע גם כ"חתימת ריח מותגית") הוא ניחוח ייחודי הנבנה עבור כל מותג באופן ספציפי. תהליך בניית לוגו הריח מצריך הבנה עמוקה בהשפעות הסביבה על התנהגות צרכנית, שכן בחירת ניחוח שאינו מתאים למותג ולמסריו עלול לא להשיג את המטרות, ואפילו לגרום לדחייה רגשית. בבחירת הניחוח המתאים נלקחים בחשבון מרכיבים רבים ביניהם ערכי הליבה של המותג, מסריו ארוכי הטווח, ניתוח דמוגרפי של קהל היעד ועוד. לוגו ריח אפקטיבי בנוי בצורה כזו שיישאר חקוק בזיכרון הצרכנים כסימן היכר נוסף של המותג.
לוגו הריח צריך להוביל לתחושת אהדה וחיבה למותג, שכן ניחוח הנתפס כנעים מייצר תחושות נעימות. רתימת התחושות הנעימות הללו למותג עצמו, הן חלק ממטרות היסוד של מיתוג הריח.
לוגו ריח- תרגום מסרי המותג, ערכיו, האג'נדה החברתית שלו וכדומה לכדי ניחוח.
חתימת ריח- "שינוי" ואדפטציה של לוגו הריח על מנת שיתיאמו למוצרים שונים מבחינה כימית, תקנים בינלאומיים ועל מנת שיריחו בצורה שונה אך עדיין יכילו את "ריחות הבסיס" של המותג. לא סתם לקוחות אומרות " זה מריח שנל" שכן מותגים כמו שנל ועוד דואגים להכניס אלמנטים ספציפיים למוצרי הקוסמטיקה והבישום שלהם.
יישום מיתוג הריח

בשנים האחרונות, בד בבד עם ההתקדמות הטכנולוגית, פותחו דרכים רבות ומגוונות להפצת לוגו הריח. למעשה, כיום ניתן להפיץ את לוגו הריח בכל מקום בו קיימת נוכחות מותגית: בחלל הקמעונאי, בהפקות דפוס, בפרסום בסוגי מדיה רבים, באירועי קידום מכירות, חסות וכיוצא בזה.
מוניקה סלש

מוניקה סלש (בסרבית: Моника Селеш, Monika Seleš; בהונגרית: Szeles Mónika; נולדה ב-2 בדצמבר 1973) היא טניסאית יוגוסלבית-אמריקאית הנחשבת בעיני רבים לאחת הטניסאיות הטובות בכל הזמנים. דורגה ראשונה בעולם בדירוג העולמי לנשים, ה-WTA. במהלך הקריירה שלה זכתה סלש ב-9 תוארי גראנד סלאם והייתה האלופה הצעירה ביותר של אליפות צרפת הפתוחה. לזכותה 53 תוארי יחידות ו-6 תוארי זוגות. סלש הייתה השחקנית הדומיננטית ביותר בסבב הנשים בתחילת שנות ה-90.
נעוריה

סלש נולדה בנובי סאד שביוגוסלביה בשנת 1973 למשפחה ממוצא הונגרי. החלה לשחק טניס בגיל 6, ניצחה בטורניר הראשון שלה בגיל 8 וניצחה באורנג' בול בשנת 1985. במהלך האורנג' בול היא משכה את תשומת לבו של מאמן הטניס ניק בולטרי ששכנע את המשפחה לעבור לפלורידה, ארצות הברית ולרשום את סלש לאקדמיית הטניס שלו. סלש החלה לשחק טניס מקצועני כבר בגיל 14, וניצחה בטורניר הראשון שלה ביוסטון כבר בגיל 15 (1989), תוך כדי ניצחון על כריס אוורט בגמר. באותה שנה העפילה לחצי גמר אליפות צרפת הפתוחה וסיימה את השנה כמדורגת 6 בעולם.
השליטה בסבב

בשנת 1990 זכתה סלש בטורניר הגראנד סלאם הראשון שלה לאחר שניצחה בגמר אליפות צרפת הפתוחה את שטפי גראף. במהלך השנה ניצחה סלש עוד 10 טורנירים, ביניהם אליפות סבב ה-WTA ומיאמי.
סלש פתחה את שנת 1991 בסערה, מנצחת את אליפות אוסטרליה הפתוחה, אליפות צרפת הפתוחה ואליפות ארצות הברית הפתוחה, מיאמי, אליפות סבב ה-WTA, ועוד חמישה טורנירים נוספים. סלש העפילה למקום הראשון בעולם, וסיימה את השנה כמעט בלתי מנוצחת. הישגים יוצאי דופן אלו חזרו על עצמם גם בשנת 1992, בנוסף הגיעה סלש לגמר אליפות וימבלדון, תוך כדי שסלש מייצבת את עצמה כשחקנית הטובה ביותר בסבב הנשים ודוחקת את יריבתה הגדולה ביותר, שטפי גראף, מהשליטה המוחלטת שהייתה לה בסבב הנשים עד לתחילת שנות ה-90.
הדקירה

שנת 1993 נפתחה עבור סלש באותה הצלחה כמו השנתיים הקודמות והיא זכתה שוב באליפות אוסטרליה, ניצחה תארים לרוב והמשיכה לנצח את כל יריבותיה הגדולות, כגון מרטינה נברטילובה, ארנצ'ה סנצ'ס ויקאריו ושטפי גראף. הכול השתנה באירוע שהתרחש באפריל 1993 ושינה את פני טניס הנשים. בטורניר המבורג שבגרמניה, הותקפה סלש באמצע משחק רבע הגמר בטורניר על ידי אוהד גרמני אובססיבי של שחקנית הטניס שטפי גראף שדקר את סלש בגבה. סלש השמיעה זעקת כאב ותמונות הדקירה שודרו ברחבי העולם כולו. סלש הובהלה לבית החולים ואירוע הדקירה זיעזע את עולם הטניס בפרט והספורט העולמי בכלל. ההתאוששות הפיזית מהדקירה לקחה רק כמה שבועות אך ההתאוששות הפסיכולוגית מהאירוע עצמו הייתה קשה והשפיעה על סלש בצורה חריפה. סלש לא הופיעה במגרשים במשך שנתיים שלמות.
החזרה לסבב

לאחר הדקירה, שטפי גראף חזרה לשלוט בסבב הנשים והעפילה שוב לראשות הדירוג העולמי. סלש התדרדרה בדירוג עד למקום השמיני. סלש חזרה לסבב באוגוסט 1995, לאחר שקיבלה אזרחות אמריקאית ועברה לייצג את ארצות הברית, וניצחה בטורניר החזרה שלה בטורונטו, דבר שגרם לרבים בעולם הטניס להאמין שסלש אכן מסוגלת לחזור לפיסגת טניס הנשים ולשלוט בו כבעבר. חודש לאחר מכן פגשה סלש בגמר אליפות ארצות הברית את שטפי גראף והפסידה לאחר שנתנה קרב אדיר לגרמניה.
סלש פתחה את שנת 1996 בזכייה באליפות אוסטרליה והיה נראה שהיא בדרך הנכונה בחזרה לצמרת, אך היא לא הצליחה להציג את הטניס שלפני הדקירה והתקשתה לחזור על הישגיה בעבר. באותה שנה הפסידה שוב לשטפי גראף בגמר אליפות ארצות הברית ובשנת 1998 הגיעה לגמר הגראנד סלאם האחרון שלה בו הפסידה לארנצ'ה סנצ'ס ויקאריו. ככל שהתארכה הקריירה של סלש, כך התרחקה סלש מאותה היכולת שהצעידה אותה להישגיה בתחילת שנות ה-90. פציעה ברגל גרמה לסלש לפרוש מטניס מקצועני, אף על פי שלא הודיעה עליה באופן רשמי עד ה-14 בפברואר 2008.
בשנת 2008 התמודדה בעונה השישית של תוכנית המציאות האמריקאית, רוקדים עם כוכבים, והייתה למודחת השנייה.
סגנון המשחק

סלש נחשבת ל"שחקנית הכוח" הראשונה של כל הזמנים. סלש הביאה איתה למגרשי הטניס משחק פיזי, החזרות סירב מעולות וכף יד וגב יד בשתי ידיים. היא ניחנה במשחק עיקש, סבלני מצד אחד ותקיף מצד שני. סלש נודעה בנוסף בגניחות הקולניות שהייתה משמיעה במהלך משחקיה, דבר שלעיתים הפריע ליריבותיה. בעיני רבים נחשבת סלש לאחת משחקניות הטניס הטובות בכל הזמנים, אם לא הטובה ביותר. השליטה הכול כך מוחלטת שלה בסבב שנקטעה על ידי הדקירה מעלה כל פעם מחדש את השאלה איך היה נראה עולם הטניס הנשי אילולא הייתה סלש נדקרת בגבה.
הערות שוליים

↑  שי אלון, ‏מוניקה סלש הודיעה על פרישה מטניס, באתר ONE‏, 15 בפברואר 2008
| --- | --- |
בקרת זהויות :  PLWABN: 9810595845405606  CiNii: DA12806372  GND: 11936140X  ISNI: 0000 0001 0873 1893  LCCN: n93123807  NDL: 00620140  NTA: 148936954  RERO: 02-A016561670  VIAF: 15578530   WorldCat (עם VIAF): 15578530